[{"text_idx": "#000000", "text": "Kas vajate korra loomiseks klassis tuge?\nSaan u\u0308ldiselt ha\u0308sti hakkama, vajan harva juhtkonna/tugimeeskonna abi.\nMa ei oska hoida distsipliini ja to\u0308o\u0308meeleolu tunnis."}, {"text_idx": "#000001", "text": "Kas vajate korra loomiseks klassis tuge?"}, {"text_idx": "#000003", "text": "Geneetik: kool peaks rohkem arvestama o\u0303ppijate individuaalsete erinevustega"}, {"text_idx": "#000005", "text": "Tartu u\u0308likooli haridusteaduste instituudis pidas loengutsu\u0308kli ka\u0308itumisgeneetika uurija professor Yulia Kovas Londoni Goldsmithi u\u0308likoolist. Tema professionaalne karja\u0308a\u0308r algas o\u0303petajaametiga ning oma teadusto\u0308o\u0308s on ta tegelnud geneetiliste erinevuste mo\u0303juga o\u0303pitulemustele. Nende mo\u0303jude mo\u0303istmiseks ning pa\u0308devate otsuste langetamiseks vajab u\u0308hiskond palju paremat geneetikaalast kirjaoskust, usub professor Kovas."}, {"text_idx": "#000006", "text": "Kui geneetikud u\u0308tlevad, et mingi omadus on 80% ulatuses pa\u0308rilik, vo\u0303ivad asjatundmatud inimesed ja\u0308reldada, et see omadus vo\u0303i ka\u0308itumine on ainult 20% ulatuses meie enda kontrolli all? Aga nii see ju pole?"}, {"text_idx": "#000007", "text": "Ei ole to\u0303esti. Pa\u0308rilikkuse puhul pole tegemist ettema\u0308a\u0308ratuse ja vaba tahtega, vaid see va\u0308ljendab mingi tunnuse varieeruvust populatsioonis. Seda ongi keeruline mo\u0303ista. Ta\u0308htis on meeles pidada, et geenide mo\u0303ju ei ole deterministlik, vaid to\u0303ena\u0308osuslik."}, {"text_idx": "#000009", "text": "Sinu geenide ja keskkonna erakordselt keerukas koostoime suurendas to\u0303ena\u0308osust, et sa ka\u0308itud just nii ja mitte teisiti. Enamikku praeguseks uuritud inimka\u0308itumise ilmingutest mo\u0303jutavad mitmed geenid, millest igau\u0308he u\u0308ksikmo\u0303ju on va\u0308ga va\u0308ike. Nii et kui u\u0308tleme, et kehakaalu erinevused populatsioonis on suuresti pa\u0308rilikud \u2013 mida nad on \u2013, siis ei po\u0303hjusta seda mitte u\u0308ks ko\u0303hnuse-paksuse geen, vaid kumulatiivne kogutoime paljudest geenidest, mis mo\u0303jutavad individuaalseid kaaluerinevusi va\u0308ga erinevate toimemehhanismide kaudu. Keskeltla\u0308bi on inimese ko\u0303igi omaduste individuaalsed erisused 50% ulatuses pa\u0308rilikud ja 50% keskkonnast tingitud."}, {"text_idx": "#000010", "text": "Uurime u\u0308hemunaraku- ja erimuna\u00adraku\u00adkaksikuid vo\u0303i vo\u0303rdleme lapsendatud lapsi nende bioloogiliste ja kasuvanematega. Praeguseks on meil olemas uuringud, mis ho\u0303lmavad tuhandeid kaksikupaare la\u0308bi mitme aastaku\u0308mne su\u0308nnist kuni ta\u0308iskasvanueani. Kvantitatiivse geneetika eri meetoditega saadud tulemused langevad kokku, na\u0308iteks kehakaal on osutunud suurel ma\u0308a\u0308ral pa\u0308rilikuks tunnuseks nii kaksikute kui ka kasulaste uuringutes. Vo\u0303rdluseks: psu\u0308hholoogiliste uuringute tulemustest on kaks kolmandikku selliseid, mida on va\u0308ga raske uute uuringutega korrata."}, {"text_idx": "#000011", "text": "Mida on geneetikutel o\u0308elda haridusinimestele?"}, {"text_idx": "#000012", "text": "Praeguseks on teada, et ko\u0303ik hariduse seisukohast olulised omadused, sh o\u0303piedukus, motivatsioon, kohusetunne ja isegi aine-eelistused, on mingis osas geenidest mo\u0303jutatud. Me teame ka, et mida sarnasem on keskkond \u2013 na\u0308iteks kohustuslik u\u0308ldharidus \u2013, seda rohkem seletuvad erinevused geneetilise taustaga. Me oletame, et hea hariduskeskkond neutraliseerib negatiivseid geenimo\u0303jusid, aga na\u0308eme ka, et u\u0308kski haridussu\u0308steem pole suutnud varieeruvust olulisel ma\u0308a\u0308ral va\u0308hendada. Kooli kvaliteet mo\u0303jutab o\u0303piedukuse varieeruvust ainult 5\u201310% ulatuses. Suurem osa varieeruvusest esineb iga kooli sees ning sellest umbes 50% on pa\u0308rilik ning 50% keskkonnamo\u0303juline. Laste o\u0303pihuvi ja -edu erinevusi ei saa taandada nende matemaatikao\u0303petajate erinevusele \u2013 kui u\u0308ldse, siis on see u\u0308ks paljudest mo\u0303juteguritest."}, {"text_idx": "#000014", "text": "Muidugi on olemas a\u0308a\u0308rmused, aga enamikul juhtudel on kooli panust o\u0303pilaste saavutustesse erakordselt keeruline hinnata. Hariduskeskkonnal on tohutu potentsiaal geene vo\u0303imestada, pakkudes igau\u0308he \u201egeneetilistele isudele\u201c kohast toitu."}, {"text_idx": "#000015", "text": "Vahest ko\u0303ige olulisem on meeles pidada, et sama keskkond mo\u0303jutab iga o\u0303pilast erinevalt. Hariduses ei ole objektiivset reaalsust, vaid ainult subjektiivsed tajumused. U\u0308kski o\u0303petaja ei mo\u0303juta kogu klassi o\u0303pilasi pu\u0308sivalt u\u0308htmoodi. Parim, mida o\u0303petaja saab teha, on rakendada vo\u0303imalikult palju individuaalset la\u0308henemist o\u0303pilastele, pidades meeles, et"}, {"text_idx": "#000016", "text": "o\u0303pilased erinevad va\u0308ga paljudel keerulistel po\u0303hjustel,\npaljud erinevused saavad alguse lapse eostamisel,\nmo\u0303ned lapsed vajavad teistega samade tulemuste saavutamiseks rohkem aega ja omamoodi la\u0308henemist,\nsee ei ole viga, vaid to\u0303siasi."}, {"text_idx": "#000017", "text": "Seega: la\u0308hene individuaalselt, a\u0308ra su\u0308u\u0308dista, mo\u0303testa u\u0308mber testimise eesma\u0308rk. Ole nagu skulptor, kes annab kivisse ka\u0308tketud ilule vo\u0303imaluse esile to\u0303usta. Soovitus hariduspoliitika kujundajatele on kaotada o\u0303petajate mittevajalikud bu\u0308rok\u00adraatlikud kohustused. Alustage va\u0308ikeste sammudega, ja\u0308tke ruumi paindlikkusele, sa\u0308ilitage teatud ma\u0308a\u0308ral stabiilsus."}, {"text_idx": "#000019", "text": "Geneetika on va\u0308ga kiiresti arenev teadusvaldkond. A\u0308rgem unustagem, et inimgenoomi ja\u0308rjestus ma\u0308a\u0308rati esmakordselt alles aastal 2003 ning praeguseks oleme va\u0308ga la\u0308hedal sellele, et iga vastsu\u0308ndinu genoomija\u0308rjestus on va\u0308lja selgitatud. Vo\u0303ib-olla on meil tulevikus genoomipo\u0303hine personaalharidus virtuaalreaalsuse ja sotsiaalvo\u0303rgustike kaudu? Praegu on kuum teema polu\u0308geenne skoor, mis vo\u0303imaldab teha veel paikapidavamaid ennustusi ja seela\u0308bi plaanida to\u0303husamaid sekkumisi."}, {"text_idx": "#000021", "text": "Ainult siis, kui me ise laseme sellel juhtuda. Sellele ku\u0308simusele, nagu ka paljudele teistele, pole head vastust. Na\u0308iteks: kas lastel peaks olema juurdepa\u0308a\u0308s oma vanemate geneetilisele informatsioonile? Kindel on vaid see, et tagasiteed ei ole. Vajame paremat geneetikateadlikkust, et inimesed saaksid langetada informeeritud otsuseid \u2013 praegu ei tea isegi muidu haritud inimesed nendest teemadest piisavalt. Meil on geneetilise kirjaoskuseta u\u0308hiskond genoomiajastul, kus teadmus areneb va\u0308ga kiiresti."}, {"text_idx": "#000022", "text": "Kas te to\u0303esti usute koolideta tulevikku? Kas koolidel ei ole ajatut olulist sotsiaalset funktsiooni?"}, {"text_idx": "#000023", "text": "Me paneme 30 last 11 aastaks samasse klassiruumi ja peame seda neile rikastavaks keskkonnaks ... Virtuaalreaalsuse abil o\u0303ppimine saab o\u0303pikogemust rikastada igau\u0308he jaoks individuaalsel viisil. Paljud meie elu aspektid muutuvad; ennustatakse, et 90% ta\u0308nastest to\u0308o\u0308kohtadest vo\u0303ib kaduda. Need muutused no\u0303uavad ma\u0308rkimisva\u0308a\u0308rseid kohastumisi. Ma usun, et ka haridus muutub. Koolid ja\u0308a\u0308vad to\u0303ena\u0308oliselt alles, aga nad hakkavad olema u\u0308pris teistsugused. See pole iseenesest ei hea ega halb. Aga kui tulevikukool ja -haridus on rohkem personaliseeritud ja iga o\u0303ppija isiklike vajadustega kohanduvad, siis see on muutus paremuse poole."}, {"text_idx": "#000024", "text": "Lo\u0303petanud Peterburi u\u0308likooli filoloogina, to\u0308o\u0308tanud o\u0303petajana.\nMagistrikraad psu\u0308hholoogias, doktorito\u0308o\u0308 ka\u0308sitles koolimatemaatika o\u0303pitulemuste erinevuse po\u0303hjuseid.\nLondoni Goldsmithi u\u0308likooli geneetika- ja psu\u0308hholoogiaprofessor, mitmete u\u0308likoolide ku\u0308lalisprofessor.\nPidas loengutsu\u0308kli Tartu u\u0308likooli doktorikoolis, mida toetab Euroopa Liidu regionaalarengu fond (Tartu u\u0308likooli Astra projekt \u201ePer aspera\u201c)."}, {"text_idx": "#000025", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}, {"text_idx": "#000028", "text": "O\u0303pilaste ka\u0308itumisprobleemid tunnis: kuidas o\u0303petajaid nende ennetamiseks ja lahendamiseks paremini ette valmistada?Koolid ta\u0308histasid eesti kirjanduse pa\u0308evaSkaalameetod sobib iga o\u0303petaja meetodivaramusseMeediapa\u0308devuse arendamine aitab hoida ajakirjandusvabadustInterneti ra\u0308mps tuleb kooli kaasa"}]